ศึกวันดวลเพลง เสาร์ ๕

เนื้อหารายการ

รายการ ศึกวันดวลเพลง เสาร์ ๕ เป็นรายการเกมโชว์การแข่งขันเพลงลูกทุ่งที่เอาแชมป์มาแข่งขันกัน เพื่อที่จะชิงเงินรางวัลมูลค่า 1,000,000 บาท โดยจะแตกต่างจาก ศึกวันดวลเพลง สงครามแชมป์ ตรงที่ จะเป็นการแข่งขันในรูปแบบทีม โดยจะมี ศิลปินลูกทุ่งชั้นนำของเมืองไทยเป็นหัวหน้าทีม (ทางรายการจะเรียกว่า เจ้าสำนัก) โดยออกอากาศทุกวันเสาร์ เวลา 18.20 - 20.20 น.ทาง ช่องวัน

รอบคัดเลือกเข้าสำนัก

ผู้เข้าแข่งขัน ทั้ง 20 คน (ซึ่งเป็นแชมป์จาก ศึกวันดวลเพลง)จะต้องร้องเพลงคนละ 1 เพลง (ทางรายการจะใช้ชื่อว่า เพลงขอเข้าสำนัก) หลังร้องเพลงและฟังคำวิจารย์จบแล้ว เจ้าสำนักทั้ง 5 จะต้องตัดสินใจว่า จะให้ผู้เข้าแข่งขันเข้าสำนักของตัวเองหรือไม่ โดยจะมีเวลาตัดสินใจแค่ 5 วินาทีเท่านั้น โดยการกดปุ่ม หากมีเจ้าสำนักกดปุ่มแค่คนเดียว ผู้เข้าแข่งขันก็จะได้เข้าสำนักที่ถูกเลือกนั้นไปทันที แต่ถ้าหากว่ามีเจ้าสำนักกดปุ่มเลือกมากกว่า 1 สำนัก สิทธ์ในการเข้าเลือกสำนักจะตกอยู่ในมือของผู้เข้าแข่งขันทันที แต่ถ้าหากว่าออดดังนั่นก็เท่ากับว่าไม่มีใครถูกเลือก ผู้เข้าแข่งขันคนนั้นก็จะตกรอบทันที และหลังจากคัดเลือกครบ 20 คนแล้ว หากมีสำนักไหนมีลูกศิษย์ไม่ครบ 3 คน
ทางรายการจะให้เจ้าสำนักเลือกผู้เข้าแข่งขันที่ตกรอบ ตามพื้นที่ว่างของสำนักนั้นๆ เช่น สำนักนี้มีสมาชิกแค่ 2 คน ทางรายการ จะเปิดโอกาสให้สำนักนั้นเลือกคนที่ตกรอบเข้าสำนักของตัวเองแค่ 1 คน เข้าร่วมสำนักของตัวเอง

รอบ 5 เจ้าสำนัก

โดยรอบนี้มีการแข่งขันทั้งหมด 10 ครั้งแบบแข่งขันพบกันหมดโดยแต่ละครั้งเจ้าสำนักส่งลูกศิษย์สำนักละ 1 คน โดยที่แข่งขันทั้งหมด 3 ยก ผู้ชนะในแต่ละยกจะได้รับ 1 คะแนน แข่งขันจนครบ 3 ยกแล้วเจ้าสำนักไหนและที่มีคะแนนสะสมสูงสุดอันดับ 1-3 เข้ารอบชิงเงินรางวัลมูลค่า 1,000,000 บาท ส่วน 2 เจ้าสำนักที่มีคะแนนสะสมน้อยสุดต้องตกรอบทันที แต่ถ้าเจ้าสำนักทีมใดมีคะแนนสะสมมากกว่าขึ้นนำเป็นอันดับที่ 1 จะมีสิทธิ์เข้าไปชิงเงินล้านทันที โดยที่อันดับ 2-3 ต้องมาแข่งกันว่าใครชนะจะได้ไปชิงเงินล้านกับเจ้าสำนักอันดับ 1

รอบชิงชนะเลิศ

กติกาจะคล้ายคลึงกับรอบ 5 เจ้าสำนัก และรอบรองชนะเลิศ แต่จะแตกต่างกันตรงที่ รอบชิงชนะเลิศจะแข่งขันกันทั้งหมด 7 ยก โดย 3 ยกแรก จะเป็นการประกบคู่กันของแชมป์ที่จำนวนสมัยที่ใกล้เคียง หรือเท่ากัน (ซึ่ง ฤดูกาลที่ 1ประกบคู่ออกมาเป็น ส้ม ดวล เจมส์,อัน ดวล อิสร์,เล้ง ดวล อาย) และตั้งแต่ยกที่ 4 เป็นต้นไป จะเป็นหน้าที่ของเจ้าสำนักที่จะส่งผู้เข้าแข่งขันลงสนามกันเอง สำนักใดคว้า 4 แต้มก่อน สำนักนั้นคว้าเงินรางวัล 1,000,000 บาท ทันที

รอบคัดเลือกเข้าสำนัก

ฤดูกาลนี้มีแชมป์ร่วมการคัดเลือกทั้งหมด 22 คน (ซึ่งเป็นแชมป์จาก ศึกวันดวลเพลง)จะต้องร้องเพลงคนละ 1 เพลง (ทางรายการจะใช้ชื่อว่า เพลงขอเข้าสำนัก) หลังร้องเพลงและฟังคำวิจารย์จบแล้ว เจ้าสำนักทั้ง 5 จะต้องตัดสินใจว่า จะให้ผู้เข้าแข่งขันเข้าสำนักของตัวเองหรือไม่ โดยจะมีเวลาตัดสินใจแค่ 5 วินาทีเท่านั้น โดยการกดปุ่ม หากมีเจ้าสำนักกดปุ่มแค่คนเดียว ผู้เข้าแข่งขันก็จะได้เข้าสำนักที่ถูกเลือกนั้นไปทันที แต่ถ้าหากว่ามีเจ้าสำนักกดปุ่มเลือกมากกว่า 1 สำนัก สิทธ์ในการเข้าเลือกสำนักจะตกอยู่ในมือของผู้เข้าแข่งขันทันที แต่ถ้าหากว่าออดดังนั่นก็เท่ากับว่าไม่มีใครถูกเลือก ผู้เข้าแข่งขันคนนั้นก็จะตกรอบทันที และหลังจากคัดเลือกครบ 22 คนแล้ว หากมีสำนักไหนมีลูกศิษย์ไม่ครบ 3 คน
ทางรายการจะให้เจ้าสำนักเลือกผู้เข้าแข่งขันที่ตกรอบ ตามพื้นที่ว่างของสำนักนั้นๆ เช่น สำนักนี้มีสมาชิกแค่ 2 คน ทางรายการ จะเปิดโอกาสให้สำนักนั้นเลือกคนที่ตกรอบเข้าสำนักของตัวเองแค่ 1 คน เข้าร่วมสำนักของตัวเอง
แต่เนื่องจากฤดูกาลนี้เจ้าสำนักเลือกลูกศิษย์ครบ 3 คนทุกสำนัก และยังไม่ใช้สิทธิ์เปลี่ยนตัว ทางรายการได้ประกาศเซอร์ไพรส์ก่อนจบรอบคัดเลือกคือ ทางรายการจะเปิดโอกาสให้เจ้าสำนักสามารถเปลี่ยนตัวลูกศิษย์ในสำนักจากคนที่ตกรอบได้สำนักละ 1 คน โดยการกดปุ่มรอบสุดท้าย โดยต้องแลกเอาลูกศิษย์ในสำนัก เปลี่ยนกับ แชมป์ที่ตกรอบ และลูกศิษย์ที่ถูกเปลี่ยนจะตกรอบทันที

รอบโค่นล้มสำนัก

โดยรอบนี้มีการแข่งขันทั้งหมด 10 ครั้งแบบแข่งขันพบกันหมดโดยแต่ละครั้งเจ้าสำนักส่งลูกศิษย์สำนักละ 1 คน โดยที่แข่งขันทั้งหมด 3 ยก ผู้ชนะในแต่ละยกจะได้รับ 1 คะแนน แข่งขันจนครบ 3 ยกแล้วเจ้าสำนักไหนและที่มีคะแนนสะสมสูงสุดอันดับ 1-3 เข้ารอบชิงเงินรางวัลมูลค่า 1,000,000 บาท ส่วน 2 เจ้าสำนักที่มีคะแนนสะสมน้อยสุดต้องตกรอบทันที แต่ถ้าเจ้าสำนักทีมใดมีคะแนนสะสมมากกว่าขึ้นนำเป็นอันดับที่ 1 จะมีสิทธิ์เข้าไปชิงเงินล้านทันที โดยที่อันดับ 2-3 ต้องมาแข่งกันว่าใครชนะจะได้ไปชิงเงินล้านกับเจ้าสำนักอันดับ 1

รอบชิงชนะเลิศ

กติกาจะคล้ายคลึงกับรอบ 5 เจ้าสำนัก และรอบรองชนะเลิศ แต่จะแตกต่างกันตรงที่ รอบชิงชนะเลิศจะแข่งขันกันทั้งหมด 7 ยก โดย 3 ยกแรก จะเป็นการประกบคู่กันของแชมป์ที่จำนวนสมัยที่ใกล้เคียง หรือเท่ากัน (ซึ่ง ฤดูกาลที่ 2ประกบคู่ออกมาเป็น
ใบตอง ดวล ภาพวิว,ฮาย ดวล กุ้ง,ปอ ดวล ปุย) และตั้งแต่ยกที่ 4 เป็นต้นไป จะเป็นหน้าที่ของเจ้าสำนักที่จะส่งผู้เข้าแข่งขันลงสนามกันเอง สำนักใดคว้า 4 แต้มก่อน สำนักนั้นคว้าเงินรางวัล 1,000,000 บาท ทันที